kardosdrur/scandi-wiki huggingface dataset:
Harry Belafonte

Harold George Belafonte, Jr. (født 1. marts 1927, død 25. april 2023) var en amerikansk musiker, skuespiller og borgerrettighedsforkæmper.

Harry Belafonte brød igennem som fortolker af Calypso-musik med albummet Calypso i 1956. Albummet blev det første album i historien,der solgte mere end 1 million eksemplarer. Albummet indehold bl.a. sangen "The Banana Boat Song" med dens velkendte "Day-O". Andre populære Belafonte-sange i genren er Island in the sun, Jamaica Farewell og Matilda.

Herhjemme inspirerede Belafonte bl.a. duoen Nina & Frederik til at spille calypso-sange, og parret indspillede flere coverversioner af Belafontes sange.

Udover calypso-genre har Belafonte med succes fortolket musical-sangen Try To Remember.

Belafonte medvirkede tillige i en lang række film, herunder Carmen Jones (1954), Island in the Sun (1957) Odds Against Tomorrow (1959).

Privatliv 

Belafonte blev født i Harlem i New York City i 1927 som søn af Harold George Bellanfanti, Sr. fra Martinique og Melvine fra Jamaica. Belafonte blev navngivet Harold George Bellanfanti, Jr. efter faderen. Fra 1932 til 1940 boede han hos bedstemoderen på Jamaica.

Til Susanne Rostocks dokumentarfilm Sing Your Song forklarede Belafonte om tiden på Jamaica:

Efter opholdet på Jamaica tog han tilbage til New York, hvor han gik på George Washington High School, hvorefter han gik ind i US Navy under 2. verdenskrig.

Belafonte var en aktiv støtte af den amerikanske borgerrettighedsbevægelse og var senere i sit liv involveret i velgørenhedsarbejde og politisk aktivisme.

Han fik en søn ved navn David Belafonte og var svigerfar til den danske fotomodel Malena Belafonte.

Diskografi 

 Mark Twain And Other Folk Favourites (1954)
 Belafonte (1956)
 Calypso (1956)
 An Evening With Belafonte (1957)
 Belafonte Sings Of the Caribbean (1957)
 To Wish You A Merry Christmas (1958)
 Belafonte Sings The Blues (1958)
 Love Is A Gentle Thing (1959)
 Porgy And Bess (1959)
 Belafonte at Carnegie Hall (1959)
 My Lord What A Morning (1959)
 Belafonte Returns To Carnegie Hall (1960)
 Swing That Hammer (1960)
 Jump Up Calypso (1961)
 Midnight Special (1962)
 Many Moods Of Belafonte (1962)
 Streets I Have Walked (1963)
 Belafonte At The Greek Theatre (1964)
 Ballads, Blues And Boasters (1964)
 An Evening With Belafonte/Makeba (1965)
 An Evening With Belafonte/Mouskouri (1966)
 In My Quiet Room (1966)
 Calypso In Brass (1966)
 Belafonte On Campus (1967)
 Belafonte Sings Of Love (1968)
 Homeward Bound (1969)
 Belafonte By Request (1970)
 Harry & Lena, For The Love Of Life (1970)
 The Warm Touch (1971)
 Calypso Carnival (1971)
 Belafonte...Live (1972)
 Play Me (1973)
 Concert In Japan (1974)
 Turn The World Around (1977)
 Loving You Is Where I Belong (1981)
 Paradise In Gazankulu (1988)
 Belafonte '89 (1989)
 An Evening With Harry Belafonte And Friends (1997)
 The Long Road To Freedom, An Anthology Of Black Music (2001)

Filmografi 
 BlacKkKlansman (2018)

Noter

Eksterne henvisninger 
 

Musikere fra USA
Hollywood Walk of Fame
Emmy-vindere
Personer fra New York City
Skuespillere fra New York
BMW M51

BMW M51 er en dieselmotor fra BMW. Motoren afløste M21 i juli 1991. Afløseren M57 kom i 1998, men M51 blev fortsat bygget frem til 2001.

Motoren er en sekscylindret rækkemotor med hvirvelkammerindsprøjtning. I 1994 kom den i en firecylindret udgave, kaldet M41.

Udover BMW blev motoren også brugt af Opel i en neddroslet udgave i Opel Omega, og af Land Rover i Range Rover.

Tekniske specifikationer 
Alle varianter har 12 ventiler og slagvolume på 2.497 cm³.

Noter 

M51
Bilmotorer
Dieselmotorer
Blodbank

En blodbank er en institution, der indsamler blod fra bloddonorer, og behandler og opbevarer det, så det kan bruges til blodtransfusioner og andre formål.

Mange danske hospitaler har deres egen blodbank, hvor de tapper bloddonorer og opbevarer det blod, de har brug for til patienterne ved hospitalet. Som bloddonor kan man enten være tilknyttet en blodbank ved et hospital eller en mobil blodbank service. I Region Hovedstaden koordinerer GivBlod tilknytningen af donorer til Blodbankerne og Den Mobile Blodbank.

Eksterne henvisninger
 Oversigt over blodbankerne i Danmark

Se også 

Lægevidenskab
Bank
GivBlod

GivBlod er en afdeling i Region Hovedstadens blodbank, og er organisatorisk en del af Bloddonorerne i Region Hovedstaden. 
GivBlod er med til at sikre, at Blodbanken har nok blod til behandling af planlagte og akutte patienter.

Blodbankdonor
Bloddonoren er i systemet tilknyttet en specifik blodbank i Region Hovedstaden og bliver indkaldt til den kvartalsvise tapning direkte fra hospitalet eller tapepstedet. Hospitalerne i Region Hovedstaden inkluderer: Rigshospitalet, Frederiksberg Hospital, Bispebjerg Hospital, Hvidovre Hospital, Gentofte Hospital, Glostrup Hospital, Hillerød Hospital, Frederikssund Hospital, Hørsholm Hospital og Bornholms Hospital.
Som bloddonor i Region Hovedstaden kan man til hver en tid selv bestemme, hvor man ønsker at blive tappet. Rent administrativt er man tilknyttet én blodbank, men kan fra gang til gang vælge det tappeste, der passer én bedst. Vigtigt er det dog altid at booke tid til tapning forinden. Dette gøres direkte i donorportalen via hjemmesiden https://donorportalen.regionh.dk/

Den Mobile Blodbankdonor
GivBlod har aftaler med mere en 100 forskellige offentlige og private arbejdspladser og uddannelsesinstitutioner, hvor man som medarbejder/ studerende kan tilmelde sig. Typisk kommer GivBlod på besøg en gang hver tredje eller fjerde måned og har åbent for tapning et antal timer i løbet af dagen. Derudover samarbejder GivBlod med lokale donorkorps rundt om på Sjælland. Dette muliggør, at Den Mobile Blodbank kan tilbyde åbne eftermiddag/aften tapninger på godt 50 forskellige skoler, storcentre og rådhuse i hele regionen. På den måde får donorer mulighed for at donere blod tæt på deres bopæl. 
Som mobil donor er man tiknyttet GivBlod, men kan fortsat vælge at blive tappet på andre tappesteder, på samme vilkår som blodbankdonorer.

GivBlod i tal
Ud over omkring 15 ansatte i administrationen er der ca. 40 ansatte tappere og teknikere i GivBlod, der sørger for at tappe de omkring 24.000 donorer, der er tilmeldt Den Mobile Blodbank. I 2006 blev der ved Den Mobile Blodbank tappet ca. 25.000 portioner blod. Korpset for Bloddonorerne i Region hovedstaden tæller i alt ca. 65.000 donorer, som i 2013 i alt gav ca. 95.314 portioner blod.

Eksterne henvisninger og kilder
GivBlods hjemmeside

Sundhedsvæsen i Danmark
Donation
Abild Kirke

Abild Kirke er en kirke nær ved Tønder fra ca. 1200. Skibet blev dog nedrevet i 1709 og derefter genopbygget.

Eksterne kilder og henvisninger 
 Byggeår for kirker 
 Abild Kirke hos KortTilKirken.dk
 Abild Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Kristian Ebbensgaard

Kristian Ebbensgaard (født 14. maj 1943 i Staby) er en dansk politiker fra partiet Venstre, der er tidligere amtsborgmester og tidligere formand for Amtsrådsforeningen.

Medlem af Køge Byråd fra 1974 til 1994, medlem af Roskilde Amtsråd fra 1982 til 2006, amtsborgmester i Roskilde Amt fra 1994 til 2006. Efter Strukturreformen blev Roskilde Amt en del af Region Sjælland, hvori han var regionsrådsformand frem til 2010.

Fra 2002 til 2006 var han formand for Amtsrådsforeningen og var således en frontfigur i økonomiforhandlingerne med regeringen, ligesom han spillede en stor rolle i sundhedsdebatten. Han blev organisationens sidste formand inden den blev omdannet til Danske Regioner. Før sin formandstid var han blandt andet formand for foreningens løn- og forhandlingsudvalg. 

2009 blev han Ridder af 1. grad af Dannebrog.

Han er i dag bl.a. medlem af bestyrelsen for University College Sjælland.

Kildeangivelser 

Amtsborgmestre fra Danmark
Regionsrådsformænd fra Danmark
Kommunalbestyrelsesmedlemmer fra Venstre
Personer i Kraks Blå Bog
Riddere af 1. grad af Dannebrog
Danskere i 1900-tallet
Danskere i 2000-tallet
Sofim

Sofim var et datterselskab af Fiat, som producerede motorer for Fiat og Iveco.

Biler med motor fra Sofim 
 Citroën Jumper
 Fiat Croma
 Fiat Ducato
 Iveco Daily
 Peugeot Boxer
 Renault Master / Opel Movano / Nissan Interstar
 Renault Mascott
Renault Safrane

Fremstillingsvirksomheder fra Italien
Bilmotorer
Dieselmotorer
Motorproducenter
Der' hul midt i spanden

"Der' hul midt i spanden" er en traditionel cyklisk sang af ukendt komponist. En populær dansk version er indspillet af Dirch Passer og Lily Broberg, men sangen findes på mange sprog, herunder engelsk, tysk og hollandsk. En kendt version på engelsk er en indspilning fra 1960 af Harry Belafonte og Odetta.

Sangen er opbygget af strofer på 4 vers, hvor to parter (ofte en kvinde og en mand) synger skiftevis til hinanden. Manden har et problem, han spørger, hvordan det kan løses, hvorefter kvinden svarer ham.

Det cykliske består i, at for at løse problemet, ender det med, at man skal bruge den første genstand (spanden, der jo som bekendt har et hul), hvilket leder til at gentage hele sangen igen og igen: Der er hul i spanden; for at reparere det må man bruge nogle strå; for at gøre stråene korte nok må en kniv bruges; for at slibe kniven behøves en sten; stenen skal være våd og skal derfor vandes; for at få vand må man nødvendigvis bruge spanden.

Revyviser
Klaus Peter Mortensen

Klaus Peter Mortensen (født 3. juni 1942, død 6. oktober 2021) var professor og redaktør.

Klaus Peter Mortensens forfatterskab tæller bøger om Herman Bang, Henrik Pontoppidan og Thomasine Gyllembourg. Han stod for den videnskabelige nyudgivelse af H.C. Andersens samlede værker og redigerede et værk om dansk litteraturhistorie.

Hæder 
 1991 Dansk Forfatterforenings H.C. Andersen Legat
 2006 Selskabet for de skiønne og nyttige Videnskabers Pris: Selskabets medalje
 2007 Holberg-medaljen

Reference 

Litteraturhistorikere fra Danmark
Danskere i 1900-tallet
Danskere i 2000-tallet
Faglitterære forfattere fra Danmark
Dansksprogede forfattere fra Danmark
Modtagere af Holbergmedaljen
Hilversum

Hilversum er en kommune og en by i Holland i provinsen Nordholland. Beliggende i regionen kaldet "'t Gooi", er det den største by i dette område. Byen er omgivet af hede, skove, enge, søer og mindre landsbyer.

Byen Hilversum 
Hilversum ligger omtrent 30 km sydøst for Amsterdam og 25 km nord for Utrecht.

Byen kaldes ofte "medie-byen", da den er det primære center for radio- og fjernsynstransmission i Holland. Radio Holland, der har kunnet høres over hele verden via kortbølgeradio siden 1920'erne, har base her. Hilversum er hjemsted for et omfattende kompleks af lyd- og billedstudier tilhørende det nationale selskab NOB og ligeledes studier og kontorer for alle hollandske offentlige tv-selskaber samt mange kommercielle tv-produktionsselskaber.

Hilversum er ligeledes kendt for det arkitekturmæssigt vigtige "Raadhuis" (rådhus), designet af Willem Dudok (1884-1974).

Byen var vært for Eurovision Song Contest 1958.

Referencer 

 Statistikker er fra SDU Staatscourant

Eksterne links 
 Hilversum lufthavn
 Hilversum Media Park

Byer i Nord-Holland
Kommuner i Nordholland
Randstad
GigaDisk

GigaDisk (GD-ROM) er navnet på det medium (optisk disc), som Sega Dreamcast-spil er lagret på. Mediet, en skive på størrelse med en CD, kan indeholde op til 1,2 gigabyte data. GigaDisken er udviklet af Sega i samarbejde med Yamaha.

Optiske diske
Porsche 906

Porsche 906, også kendt som Carrera 6, er en bilmodel fra den tyske bilproducent Porsche. Den blev kun produceret i 65 eksemplarer i 1966, og det var Porsches sidste løbsmodel som også var godkendt til gadebrug.

906 er efterfølgeren til Porsche 904, og havde Ferdinand Piëch som chefdesigner, der dengang også var leder af Porsches udviklingsafdeling. Karosseriet blev, som i 904, bygget i glasfiber, men nu blev fibrene lagt ud ved håndkraft, noget som resulterede i en lang mere jævn fordeling end den sprayteknik som blev brugt i produktionen af 904.

Bilen blev udstyret med en sekscylindret boksermotor kaldet 901/20, med 220 hestekræfter og karburator, og den vejede 580 kg, dvs. 113 kg lettere end forgængeren 904, også med en sekscylindret motor. Enkelte eksemplarer blev desuden udstyret med benzinsprøjtning eller ottecylindrede motorer, specielt for brug i bakkeløb, hvor Porsche konkurrerede mod blandt andet Ferrari Dino.

I modsætning til andre løbsbiler fra Porsche blev 906’s karosseri testet i vindtunnel, og den kunne nå en topfart på 280 kilometer i timen. Dette var hurtigt for en løbsbil med en motorvolumen på kun 2-liter. Ligesom på Mercedes-Benz 300SL fik bilen mågevingedøre, og et plexiglasdæksel blev monteret over den hækmotoren.

I debuten i 24-timers racerløbet i Daytona, 1966 kørte Carrera 6 ind til en sjetteplads sammenlagt, og vandt sin klasse mod Ferrari Dino. På 12-timers racerløbet i Sebring samme år fuldførte racerkørerne Hans Herrmann og Gerhard Mitter til en fjerdeplads sammenlagt, og igen vandt bilen sin klasse. På 24-timers racerløbet i Le Mans vandt Ford GT40 de tre øverste pladser foran Porsche.

Kildehenvisninger

Eksterne henvisninger 
www.https://www.porsche.dk/
https://newsroom.porsche.com/en.html

906
Biler introduceret i 1966
Racerbiler
Frankrigs nationalvåben

Frankrigs nuværende nationalvåben har været Frankrigs symbol siden 1953, skønt det ikke har nogen juridisk status som et officielt nationalvåben. Det viser sig på forsiden af de franske pas, og blev oprindeligt indført af Frankrigs udenrigsministerium.
Det gyldne symbol består af:

 Et bredt skjold med et løvehoved som holder et monogram, hvor "RF" står for République Française (fransk republik).
 En olivengren, som symboliserer fred.
 En gren fra et egetræ, som symboliserer visdom.
 Et bundt pinde bundet rundt om en økse (fasces), som symboliserer retfærdighed.

Se også 
 Frankrigs symboler

Nationalvåben
Rigsvåbener fra Europa
Ján Svorada

Ján Svorada (født 28. august 1968 i Trenčín) er en tidligere slovakisk og tjekkisk landevejscykelrytter.

Eksterne henvisninger  

 Officielle hjemmeside

Mandlige cykelryttere fra Slovakiet
Mandlige cykelryttere fra Tjekkiet
Personer fra Trenčín
Leonardo Sierra

Leonardo Sierra Sepulveda (født 10. oktober 1968 i Mérida) er en tidligere venezuelansk landevejscykelrytter.

Eksterne links 

Mandlige cykelryttere fra Venezuela
Wormerland

Wormerland er kommune i Holland, i provinsen Nordholland med ca. 15.000 indbyggere.

Befolkningscentre 

Kommunen Wormerland består af de følgende byer, landsbyer og/eller distrikter: Jisp, Neck, Oostknollendam, Spijkerboor, Wijdewormer og Wormer.

Kommunen grænser op til Beemster, Graft-De Rijp, Zaanstad, Oostzaan, Landsmeer og Purmerend.

Fodnoter 

Kommuner i Nordholland
Pret A Manger

Pret A Manger (fransk for "Klar til at spise") er en britisk kæde af sandwich-butikker. I januar 2007 blev nogle af butikkerne i kæden omdøbt til Pret. Firmaet blev grundlagt i London i 1986 af vennerne Sinclair Beecham og Julian Metcalfe.

Ifølge kæden laves alt af naturlige ingredienser og alle sandwiches bliver lavet i hver butiks eget køkken. Ifølge firmaet bliver alt, der ikke er solgt den dag, der er lavet, samlet ind og givet til forskellige steder, der giver mad til hjemløse. Deres sandwiches er pakket ind i papæsker, ikke plastik.

I 2001 købte McDonalds 33 % ikke-kontrollerende aktier i firmaet. Efter dette køb udvidede Pret i New York, USA (10 butikker) og Hong Kong (10 butikker). 85 % af Pret's salg er dog stadig i London, hvor også 3/4 af deres butikker er. I november 2006 var der 155 butikker i Storbritannien, hvoraf 118 af dem var i London.

Menuen indeholder bl.a. sandwiches, fyldte baguettes/flutes, supper, salater og kaffe. De har også forskellige desserter, muffins, kager og croissanter.

Fødevarevirksomheder fra Storbritannien
Etableret i 1986
Kinesisk ørkenkat

Kinesisk ørkenkat (latin: Felis bieti), også kendt som den kinesiske bjergkat, er en lille vild kat fra det vestlige Kina. Den er det mindst kendte medlem af slægten Felis, de almindelige katte.  En undersøgelse i 2007 fastslog, at den mere sandsynligt er en underart af Felis silvestris. Hvis det er sandt omdøbes den til Felis silvestris bieti.

Bortset fra farven på dens pels ligner katten en Europæisk vildkat på dens fysiske udseende. Den er 68,5-84 cm lang, plus en 29-40 cm lang hale. Den voksne kats vægt varierer fra 4,5 til 9 kilo. Pelsen er sandfarvet; undersiden er tilnærmelsesvis hvid, mens benene og halen bærer sorte ringe. Derudover har katten blege lodrette streger, der kan være næsten usynlige.

Katten findes i de følgende kinesiske regioner: Tibet, Qinghai, Gansu og Sichuan. Den lever i tynde skove og busklande, og den findes engang imellem i ørkenen. Den kan leve i højder op til 3.000 meter.

Den kinesiske ørkenkat er aktiv om natten, hvor den jager gnavere, pibeharer og fugle. Katten er beskyttet i Kina, men er stadig truet på grund af den organiserede forgiftning af pibeharer, dens  hovedbytte; disse forgiftninger kan enten dræbe katten eller fjerne dens fødegrundlag.

Nogle autoriteter opfatter de to underarter af vildkatten F. s. chutchta og F. s. vellerosa som underarter af den kinesiske ørkenkat.

References 

Dyr fra Østasien
Katteslægten
Cats

Cats er en musical af Andrew Lloyd Webber. Musicalen er i høj grad præget af sang og dans. Den er spillet på mere end 20 sprog, først på New London Theatre i 1981. I Danmark opsat første gang i 2002 på Det Ny Teater i København.

Handling 
Musicalen er uden egentlig handling, men baseret på digte af T.S. Eliot. Selve musicalen foregår på en losseplads, formentlig tæt på storbyen. Man følger kattenes liv når menneskene ikke ser på dem. Musicalen har ikke en hovedhandling, men præsenterer os dog for mindre handlinger som eksempelvis Grizabella, glamour-katten, der søger de andres accept, efter at være blevet kørt ned af postbuddet.

Sange 
Cats er en gennemkomponeret musical med sange som "Gus – The Theatre Cat", "Moments of Happiness", "Rum Tum Tugger" etc. Sangene omhandler hver især kattene eller deres historier. Den mest kendte sang er nok  "Memory".

Medvirkende 
Af kendte medvirkende i originaludgaven fra London kan nævnes Elaine Paige, Sarah Brightman, Susan Jane Tanner og Terrence Mann.

I den danske udgave medvirkede blandt andre Kristian Boland, Pernille Schrøder, Charlotte Vigel og Kirsten Price.

Filmudgave 
En filmudgave af musicalen er (pr. august 2017) ved at blive indspillet med digitalt computeranimerede katte. Filmen instrueres af Tom Hooper.

Referencer

Eksterne henvisninger 
 Den danske originalopsætning hos Det Ny Teater
 The Really Useful Group
 Andrew Lloyd Webbers officielle side

Musicals fra Storbritannien
Starlight Express

Starlight Express er en rockmusical af Andrew Lloyd Webber (musik), Richard Stilgoe (tekster) og Arlene Phillips (koreografi) med senere revisioner af Don Black (tekster) og David Yazbek (musik og tekster til anden amerikanske turné). Historien følger et barns drøm, hvor hans legetøjstog kommer til live; skuespillerne udfører stykket på rulleskøjter.

Musicals
Krakning

Krakning kommer af det engelske ord cracke som betyder at knække.
Ordet krakning bruges oftest i sammenhæng med den kemiske verden, hvor man bruger det til at forklare at man knækker de lange alkankæder over i mindre stykker, og ved hjælp fra andre stoffer kan lave dobbeltbindinger.

Krakning foregår på den måde at man varmer væsken med alkankæderne op til omkring de 600 °C, for cirka ved den temperatur er varmebevægelserne så voldsomme at de længste kæder knækker.

Krakning bruges indenfor olieindustrien til at lave de lange alkaner om til mindre alkaner som er mere anvendelige i industrien. Et restprodukt der også bliver lavet af krakning er alkenen Ethen.

Kemiske processer
Snemanden (børnebog)

Snemanden (org. titel The Snowman) er en britisk børnebog af Raymond Briggs, der senere er lavet som animationsfilm, der ofte vises d. 24. eller 25. december. Kendt fra tegnefilmen er også titelmelodien "Walking in the Air", der bl.a. er blevet genindspillet af Nightwish.

Handling 
Drengen James vågner op julemorgen, og ser at der er dækket af sne udenfor. Han bygger en snemand, men om natten bliver snemanden levende og leger med James og hans julegaver. Efter at James har imponeret snemanden, vil snemanden vise James sin verden. Efter en tur på en motorcykel begynder de at flyve, langt over jorden, og snemanden tager James rundt omkring i verden. De ender ved en forsamling af snemænd på nordpolen hvor også julemanden er. James får et halstørklæde af julemanden, og de flyver tilbage til James hjem. Dagen efter er sneen væk, og det samme er snemanden.

Animationsfilm fra Storbritannien
Børnebøger
Clearing

Clearing var oprindeligt et system til at afstemme checks mellem pengeinstitutter.

Andre betydninger 
 Clearingmord (anden verdenskrig)
 Clearingaftale (politik)

Penge
Finansiel økonomi
Stenkløver

Stenkløver (Melilotus) er en slægt med 19 arter, som oprindeligt var udbredt i Europa og Asien, men som nu er naturaliseret over det meste af verden. Det er 2-årige planter med en opret, stærkt forgrenet vækst. Stænglerne er glatte og lidt furede, og de forvedder helt i løbet af efteråret. Bladene sidder spredt, og de er trekoblede med elliptiske småblade. Småbladene har mere eller mindre takket rand. Blomsterne er typiske ærteblomster, der sidder samlet i endestillede, oprette klaser. Frugterne er bælge med få frø. Her beskrives kun de arter, som er vildtvoksende i Danmark, eller som bliver dyrket her.

 Hvid stenkløver (Melilotus albus)
 Høj stenkløver (Melilotus altissimus)
 Markstenkløver (Melilotus officinalis)
 Strandstenkløver (Melilotus dentatus)

 Melilotus elegans
 Melilotus hirsutus
 Melilotus indicus
 Melilotus infestus
 Melilotus italicus
 Melilotus macrocarpus
 Melilotus polonicus
 Melilotus segetalis
 Melilotus siculus
 Melilotus speciosus
 Melilotus spicatus
 Melilotus suaveolens
 Melilotus sulcatus
 Melilotus tauricus
 Melilotus wolgicus

Ærteblomst-familien
Evel Knievel

Evel Knievel, egentlig Robert Craig Knievel (17. oktober 1938 i Montana, USA – 30. november 2007), var en amerikansk motorcykelstuntman, der i 1970'erne blev berømt for sine hasarderede vovestykker, som han udførte klædt i et rødt/hvidt/blåt superheltekostume, nogle gange med kappe.

Han spillede sig selv i actionfilmen Viva Knievel! (1977).

Han har ifølge Guinness' rekordbog verdensrekorden som den person, der har brækket flest knogler ved at udføre motorcykelstunts: 433 knoglebrud.

Eksterne links 
 Officielle hjemmeside 

Personer fra USA
Johannsen Rum

Johannsen Rum (A.H.Johannsen) er et traditionelt producerende romhus i Flensborg.

Historie 
Rombryggeriet blev etableret i 1878 af A.H.Johannsen. Bryggeriets første produktionssted lå i gården bag Storegade 2, hvor Union Banken ligger i dag. Romhuset var dengang et af byens mindste romhuse. I 1914 flyttede firmaet i et købmandshus i Mariegade. Bygningen med det markante tårn i baggården fik efterhånden navnet Marieborg.

Romhuset er nu én af to sidste lokale romproducenter i byen, efter at flere af byens romproducenter måtte give op eller blev opkøbt af større tyske virksomheder. Udviklingen ramte også byens store romhuse som Pott og Hansen. Sidstnævnte stoppede sin produktion i Flensborg i 1998. Som yngste romhus startede samme år Vinhuset Braasch i Rødegade med romproduktionen, hvormed Braasch og Johannsen er nu byens sidste to romhuse. I rommens blomstringstid i 1900-tallet fandtes der i Flensburg flere end 200 romhuse. Endnu i 1965 var der 27 romfirmaer i byen.

Indenfor de sidste år er produktpaletten af Johannsen Rum udvidet med en del nye produkter som vaniljerom, romkrukke, lakrids-vodka (Swattes Swien≈Sort Svin), anis-snaps (Geele Teepunschköm) og akvavit (Aquavit No. 6). Johannsen Rum producerer også rommen for den årligt tilbagevendende Romregatta. Produkterne sælges blandt andet i en lille butik ud mod Mariegaden (Johannsens Høkeri). Johannsen Rum er stadig en familievirksomhed.

Ekstern henvisning 

 Hjemmeside

Virksomheder i Flensborg
Fødevarevirksomheder fra Tyskland
Lars Mikkelsen (vægtløfter)

Lars Mikkelsen er en dansk vægtløfter og træner fra Nordjylland. Han er i øjeblikket Danmarks landstræner.

Tjek fødsels- og dødsår
Vægtløftere fra Danmark